РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 32
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 03.11.2021 г.

Днес, 03.11.2021 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Олга Керелска /online/
                                                                                              Огнян Дамянов
                                                                                              Стефан Петров                                                                                                                       

ОТСЪСТВАТ: Йордан Стоев, Боян Новански.

От администрацията на ВСС присъстваха: Стефка Инджова – директор на дирекция „Управление на собствеността на съдебната власт, инж. Лина Грънчарова – началник отдел „Инвестиции и строителство“ и Диана Стоянова - главен експерт - юрисконсулт в дирекция „Правна“.

-	Инвестиции и строителство:

1.ОТНОСНО: Съгласуване на техническа документация за провеждане на обществена поръчка с предмет „Изготвяне на оценка на съответствието и оценка за енергийна ефективност, упражняване на строителен надзор, инвеститорски контрол на строеж „Проектиране, основен ремонт и преустройство на част от имот публична държавна собственост, находяш се бул. "Александър Стамболийски" № 82, за нуждите на специализираните органи на съдебната власт - съд и прокуратура“.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

	При проведеното гласуване по предложения проект на решение „За“ гласуваха: г-н Стефан Гроздев, г-н Стефан Петров и г-н Огнян Дамянов, а „против“ гласува г-жа Олга Керелска, с оглед изразяване на последователна позиция при гласуването й „Против“ по предходни решения за имота, находящ се в гр. София, бул. „Александър Стамболийски“ № 82.

	С оглед на горното,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА   доклада   на   инж.   Лина Грънчарова - началник   отдел „Инвестиции и строителство“, дирекция „Управление на собствеността на съдебната власт“.
1.2. ПРИЕМА Техническа спецификация за обществена поръчка с предмет „Изготвяне на оценка на съответствието и оценка за енергийна ефективност, упражняване на строителен надзор, инвеститорски контрол на строеж „Проектиране, основен ремонт и преустройство на част от имот публична държавна собственост, находяш се  на бул. „Александър Стамболийски" № 82, за нуждите на специализираните органи на съдебната власт - съд и прокуратура“.
Мотиви: За изготвяне на оценка на съответствието на инвестиционния проект в обхвата по чл. 142, ал. 4 и ал. 5 от ЗУТ, оценка за съответствие с изискванията за енергийна ефективност, предвидени в Закона за енергийна ефективност за строежа, както и за стартиране на изпълнението на СМР, контрола на изпълнение и въвеждане на строежа в експлоатация, Възложителят следва да има сключени писмени договори с всички участници в строителния процес, съгласно чл.161 от ЗУТ.
1.3.ИЗПРАЩА чрез Главния секретар на АВСС, съгласно  ВПУЦОПВСС на дирекция „Правна“, отдел „Обществени поръчки“, подготвената техническа спецификация за последващи действия по организиране провеждането на обществена поръчка с предмет„Изготвяне на оценка на съответствието и оценка за енергийна ефективност, упражняване на строителен надзор, инвеститорски контрол на строеж „Проектиране, основен ремонт и преустройство на част от имот публична държавна собственост, находящ се  на бул. „Александър Стамболийски“ № 82, за нуждите на специализираните органи на съдебната власт - съд и прокуратура“.

2.ОТНОСНО: Съгласуване на техническа спецификация за обществена поръчка с предмет „Изготвяне на оценка на съответствието на инвестиционен проект, оценка на съответствието по част „Енергийна ефективност“, упражняване на строителен надзор и осъществяване на инвеститорски контрол на обект „Проектиране и изграждане на нова съдебна сграда за нуждите на Административен съд - Пазарджик, Окръжна прокуратура и Районна прокуратура - Пазарджик“.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	2.1. ПРИЕМА доклада на инж. Лина Грънчарова - началник отдел „Инвестиции и строителство“, дирекция „Управление на собствеността на съдебната власт“.
	2.2. ПРИЕМА за целесъобразно и необходимо допълване на името на обект „Строителен надзор и осъществяване на инвеститорски контрол на обект „Проектиране и изграждане на нова съдебна сграда за нуждите на Административен съд - Пазарджик, Окръжна прокуратура и Районна прокуратура - Пазарджик“, включен в Инвестиционната програма на Висш съдебен съвет и графика за планираните обществени поръчки за 2021 г. на „Изготвяне на оценка на съответствието на инвестиционен проект, оценка на съответствието по част „Енергийна ефективност“, упражняване на строителен надзор и осъществяване на инвеститорски контрол на обект „Проектиране и изграждане на нова съдебна сграда за нуждите на Административен съд - Пазарджик, Окръжна прокуратура и Районна прокуратура - Пазарджик“. Прогнозната стойност в размер на  43 333,33 лв. без ДДС или 52 000,00 лв. с ДДС остава непроменена.
Мотиви: В чл.166 от Закона за устройство на територията са определени дейностите, които може да извършва консултанта в инвестиционния процес, като съгласно:
-	чл. 142, ал. 6 от ЗУТ оценката за съответствието на инвестиционния проект, оценка на съответствието по част „Конструктивна“ на основание чл. 142, ал. 5, ал. 6 и ал. 10 от ЗУТ, и оценка за съответствие на инвестиционния проект по отношение на изискванията за енергийна ефективност на основание чл. 142, ал. 11 от ЗУТ и чл. 29, т. 3 от Закона за енергийна ефективност за строежа, необходими за издаване на разрешение за строеж се извършва чрез изготвяне на комплексен доклад, съставен от регистрирана фирма – консултант,
-	чл. 168 лицата от списъка на фирмата – консултант, упражняват строителен надзор на строежа от законосъобразното му започване до въвеждането му в експлоатация
Целесъобразно е, предвид приетия начин за изпълнение на новата съдебна сграда в гр.Пазарджик чрез възлагане на инженеринг, дейностите по чл. 142 и чл. 168 от Закона за устройство на територията да се изпълнят от един „консултант“ по смисъла на ЗУТ.
2.3. ПРИЕМА Техническа спецификация за обществена поръчка с предмет: „Изготвяне на оценка на съответствието на инвестиционен проект, оценка на съответствието по част „Енергийна ефективност“, упражняване на строителен надзор и осъществяване на инвеститорски контрол на обект „Проектиране и изграждане на нова съдебна сграда за нуждите на Административен съд - Пазарджик, Окръжна прокуратура и Районна прокуратура  - Пазарджик“.
Мотиви: За изготвяне на оценка на съответствието на инвестиционния проект в обхвата по чл. 142, ал. 4 и ал. 5 от ЗУТ, оценка за съответствие с изискванията за енергийна ефективност, предвидени в Закона за енергийна ефективност за строежа, както и за стартиране на изпълнението на СМР, контрола на изпълнение и въвеждане на строежа в експлоатация Възложителят следва да има сключени писмени договори с всички участници в строителния процес, съгласно чл. 161 от ЗУТ.
	2.4. ВЪЗЛАГА на отдел „Инвестиции и строителство", дирекция „Управление на собствеността на съдебната власт“ при следваща актуализация на Инвестиционната програма на ВСС да отрази промяната по т. 2.2.
	2.5. ИЗПРАЩА чрез Главния секретар на АВСС, съгласно  ВПУЦОПВСС на дирекция „Правна“, отдел „Обществени поръчки“, подготвената техническа спецификация за последващи действия по организиране провеждането на обществена поръчка с предмет „Изготвяне на оценка на съответствието на инвестиционен проект, оценка на съответствието по част „Енергийна ефективност“, упражняване на строителен надзор и осъществяване на инвеститорски контрол на обект „Проектиране и изграждане на нова съдебна сграда за нуждите на Административен съд - Пазарджик, Окръжна прокуратура и Районна прокуратура  - Пазарджик“.
	2.6.ИЗПРАЩА решението на Комисия „Бюджет и финанси“ към Пленума на Висш съдебен съвет за сведение.

3.ОТНОСНО: Инвестиционни намерения по надстрояване на съществуваща съдебна сграда, находяща се на ул. „Иван Вазов“ № 23, УПИ XX в кв. 55 по плана на гр. Несебър и приключила процедура по изменение на ПУП - План за застрояване и РУП за имота.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
3.2. ПРИЕМА за необходимо и целесъобразно допълване и промяна на обект, включен в Инвестиционната програма на Висш съдебен съвет,  от „Изготвяне на инвестиционен проект за надстрояване РС - Несебър“ на „Извършване на обследване за установяване на техническите характеристики, свързани с изискванията на чл. 169, ал. 1 и ал. 3 от ЗУТ, съставяне на технически паспорт и изработване на инвестиционен проект за надстрояване и основен ремонт на съществуваща съдебна сграда, находяща се на ул. „Иван Вазов“ № 23, УПИ XX в кв. 55 по плана на гр. Несебър“ и промяна на прогнозната стойност от 21 224 лева на 25 064 лева.
Мотиви:  За сградата на РС - Несебър няма съставен технически паспорт за реализация на инвестиционните намерения, свързани с надстрояването й, поради което е необходимо да се предприемат действия по възлагане на предпроектни проучвания за сградата - архитектурно заснемане; обследване за установяване на техническите характеристики и съставяне на технически паспорт. 
С оглед стартиране във възможно най-кратък срок на изпълнение на надстрояването на сградата е целесъобразно обект „Изготвяне на инвестиционен проект за надстрояване РС - Несебър“ да бъде допълнен и променен, като в него се включи и изпълнението на предпроектните проучвания за сградата. За целта е необходимо да бъде увеличена и прогнозната стойност на обекта със средства в размер на  3 840 лева с ДДС, необходими за изпълнение на предпроектните проучвания.
Разходът за възлагане на услугата е относим към реализиране на инвестиционните намерения за надстрояване и основен ремонт на сградата и следва да се отнесе към § 51-00 „Основен ремонт на ДМА“.
3.3. ВЪЗЛАГА на  отдел „Инвестиции и строителство“ при следваща актуализация на Инвестиционната програма да се направи промяна, както следва: Обект: „Изготвяне на инвестиционен проект за надстрояване РС - Несебър“ с прогнозна стойност 21 224 лева се допълва и се променя на обект: „Извършване на обследване за установяване на техническите характеристики, свързани с изискванията на чл. 169, ал. 1 и ал. 3 от ЗУТ, съставяне на технически паспорт и изработване на инвестиционен проект за надстрояване и основен ремонт на съществуваща съдебна сграда, находяща се на ул. „Иван Вазов“ № 23, УПИ XX в кв. 55 по плана на гр. Несебър“, с прогнозна стойност 25 064 лева. Разликата в размер на 3 840 лева следва да се осигури от бюджетен ред „Аксесорни договори - строителен надзор и инвеститорски контрол и авторски надзор“.
3.4. ВЪЗЛАГА на отдел „Инвестиции и строителство“, дирекция „УССВ“ да предприеме необходимите действия във връзка подготовка на възлагане на услуга за дейностите, описани в т. 3.3.
3.5. ИЗПРАЩА решението на Комисия „Бюджет и финанси“ към Пленума на ВСС и на административния ръководител на Районен съд – Несебър за сведение.

4.ОТНОСНО: Изпълнение на обект: „Изграждане на нова административна сграда за органите на съдебната власт гр. Бяла, УПИ IX-951, 952, кв. 176 по действащия регулационен план на гр. Бяла/ ПИ с идентификатор 07603.501.2813 по КККР“ от Инвестиционната програма на Висш съдебен съвет за 2021 г.
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
4.2.ВЪЗЛАГА на дирекция „Управление на собствеността на съдебната власт“ да предприеме необходимите действия за събиране на три оферти за изпълнение на поправка на кадастралната карта на гр. Бяла по отношение на имот УПИ IX-951, 952, кв. 176 по плана на гр. Бяла/ПИ с идентификатор 07603.501.2813, в управление на Висш съдебен съвет. За получените оферти да докладва на следващо заседание на Комисия „Управление на собствеността“, с оглед възлагане на услугата.
Мотиви: Становищата от строителния надзор, авторския надзор на строеж „Изграждане на нова административна сграда за органите на съдебната власт гр. Бяла, УПИ IX-951, 952, кв. 176 по действащия регулационен план на гр. Бяла/ ПИ с идентификатор 07603.501.2813 по КККР“ и Служба по геодезия картография и кадастър – гр. Русе във връзка установените, с извършеното геодезическо заснемане на границите на УПИ IX-951, 952, кв. 176 по плана на гр. Бяла/ПИ с идентификатор 07603.501.2813 по КККР и съществуващото застрояване в УПИ Х-953, по плана на гр. Бяла - собственост на ОББ АД, непълноти и грешки в кадастралната карта на гр. Бяла, дават основание за предприемане на действия от страна Висш съдебен съвет, с предоставени права на управление за имот УПИ IX-951, 952, кв. 176, за изменение на кадастралната карта и кадастралните регистри. Същото е необходимо с оглед продължаване на изпълнението на СМР за обект „Изграждане на нова административна сграда за органите на съдебната власт гр. Бяла, УПИ IX-951, 952, кв. 176 по действащия регулационен план на гр. Бяла/ПИ с идентификатор 07603.501.2813 по КККР“.

4.3. ПРИОБЩАВА получените становища към преписката и изпраща в изпълнение на решения по т. 1.2 и т. 1.4 от протокол № 16 от заседание на Комисия „Управление на собствеността“, проведено на 26.05.2021 г. ведно с доклада на дирекция „Правна“, отдел „Обществени поръчки“ за изразяване на становище по компетентност.

5.ОТНОСНО: Писма от административния ръководител на Окръжен съд – Стара Загора, с вх. № 13466/28.09.2021 г. и вх. № 13466/22.10.2021 г., във връзка с обект „Изграждане на два броя асансьори за достъпна среда и ремонт на фасадата на северен английски двор в сградата на Съдебна палата гр. Стара Загора“ в УПИ IV-3391, кв.1005, гр.Стара Загора.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

	При проведеното гласуване по предложения проект на решение „За“ гласуваха: г-н Стефан Гроздев, г-н Стефан Петров и г-н Огнян Дамянов, а „против“ гласува г-жа Олга Керелска, като изрази становището си, че не е спазен чл. 5, ал. 2 от Правила за планирането, осигуряването на средства и извършването на текущ ремонт на сградния фонд на съдебната власт.

	С оглед на горното,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	5.1.ПРИЕМА доклада на инж. Лина Грънчарова – началник отдел  „Инвестиции и строителство“, дирекция „Управление на собствеността на съдебната власт“.
	5.2.ПРИЕМА за необходимо и целесъобразно да бъде коригиран бюджета на ОС-Стара Загора с финансови средства за извършване на аварийно обезопасяване и премахване на съществуваща цистерна за съхранение на нафта в бивше котелно помещение в сградата на ОС - Стара Загора в размер на 6 756,00 лв.с ДДС, съгласно представена оферта от административния ръководител на ОС – Стара Загора. Средствата да се предвидят от неразпределния резерв  за непредвидени неотложни разходи по бюджета на съдебната власт. 
Мотиви: Състоянието на съществуващата неизползваема цистерна, намираща се в бивше котелно помещение за съхранение на нафта в сградата на ОС - Стара Загора, създава пряка опасност от възникване на злополуки и аварии в сградата на ОС – Стара Загора, което налага извършване на дейности по нейното аварийно обезопасяване, демонтиране и изнасяне. 
	5.3.ПРЕДЛАГА на Комисия „Бюджет и финанси“ към Пленума на Висш съдебен съвет да бъде коригиран бюджета на ОС – Стара Загора със средства в размер на 6 756,00 лв.с ДДС за аварийно обезопасяване и премахване на съществуваща цистерна за съхранение на нафта в бивше котелно помещение в сградата на ОС - Стара Загора.
	5.4.ИЗПРАЩА решението на Комисия „Бюджет и финанси“ към Пленума на  Висш съдебен съвет по компетентност и на административния ръководител на ОС – Стара Загора за сведение. 

6.ОТНОСНО: Изпълнение на решение по т. 4.3 от протокол № 28 от заседание на Комисия „Управление на собствеността“, проведено на 16.09.2021 г. и писмо  с вх. № ВСС – 5085 / 29.10.2021 г. на главен секретар на Министерство на икономиката във връзка с обект „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд – Луковит“
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	6.1.ПРИЕМА за сведение доклада на инж. Лина Грънчарова – началник отдел  „Инвестиции и строителство“, дирекция „Управление на собствеността на съдебната власт“. 
	6.2.ПРИЕМА за сведение становище вх. рег. № ВСС - 5085/29.10.2021 г. от Министерство на икономиката, с което е изразено съгласие по представена количествено-стойностна сметка за изпълнение на проектираните строително-монтажни работи на общите части на сградата на ул. „Милин камък“ № 2, гр. Луковит, които имат отношение към обекта, в управление на Министерство на икономиката, в размер на 10 397,45 лв. без ДДС или 12 476,94 лв. с ДДС.
	6.3.ИЗПРАЩА решението, ведно с преписката на дирекция „Правна“ за подготовка на споразумение за съфинансиране на обект „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд – Луковит“.

7.ОТНОСНО: Писмо от административния ръководител на Районен съд – Балчик с вх. № ВСС-10823/18.10.2021 г. в изпълнение на т. 23 от Протокол № 15/28.07.2021 г. на Пленума на ВСС.
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1.ПРИЕМА доклада на инж. Минчо Стаев - главен експерт отдел „Инвестиции и строителство“, дирекция „Управление на собствеността на съдебната власт“. 
7.2.ПРИЕМА за необходимо и целесъобразно осигуряване на средства в размер 69 557,62 лева с ДДС за реконструкция на съществуващата сградна газова инсталация и газовите уреди в сградата на Районен съд Балчик (РС – Балчик), включително и преустройство на съществуващо помещение в сградата в котелно. 
Мотиви: За привеждане газовата инсталация в сградата на РС-Балчик е изготвен инвестиционен проекти и има влязло в сила разрешение за строеж. Ремонтните работи, предвидени в инвестиционния проект ще дадат възможност да се извършат необходимите СМР по реконструкция на инсталацията за постигне на икономически по-рентабилна, по-лесна и технически по-безопасна за поддържане система, предоставяща нормални температури в работните помещения в сградата на съда през отоплителния сезон. Необходимо е тази реконструкция да се извърши едновременно с преустройство на съществуващо помещение в котелно. Индикативната стойност на всички необходими строително - ремонтни работи е определена на база количествена сметка от одобрения инвестиционен проект и количествена сметка за преустройството на съществуващото помещение в котелно.
7.3. ВКЛЮЧВА в Инвестиционната програма на ВСС за 2021 г. обект: „Реконструкция на съществуваща сградна газова инсталация и газови уреди в сградата на Районен съд – Балчик и преустройство на помещение за котелно“, със сметна стойност 69 557,62 лева с ДДС. Средствата да се осигурят от § 51-00 „Основен ремонт на ДМА“, за сметка на бюджетен ред „Аксесорни договори - строителен надзор и инвеститорски контрол и авторски надзор“.
7.4. ВЪЗЛАГА на отдел „Инвестиции и строителство“ при последваща актуализация на поименното разпределение на разходите по § 51-00 „Основен ремонт на ДМА“ да отрази промяната по т. 7.3.
7.5. ВЪЗЛАГА на дирекция „Управление на собствеността на съдебната власт“, отдел „Инвестиции и строителство“ да предприеме необходимите действия в кратки срокове за подготовка на техническа спецификация за обект: „Реконструкция на съществуваща сградна газова инсталация и газови уреди в сградата на Районен съд – Балчик и ремонт на помещение за котелно“ с прогнозна стойност 57 964,68 лв. без ДДС или 69 557,62 лева с ДДС, съгласно изготвения проект и издаденото и влязло в сила разрешение за строеж № 99/21.09.2021 г.
7.6. ИЗПРАЩА решението на Комисия „Бюджет и финанси“ към Пленума на Висш съдебен съвет и на административния ръководител на РС – Балчик за сведение.

8.ОТНОСНО: Изпълнение на решение по т. 3.2 от протокол № 31 от заседание на Комисия „Управление на собствеността“, проведено на 20.10.2021 г. 
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	8.1.ПРИЕМА доклада на инж. Лина Грънчарова - началник отдел „Инвестиции и строителство“, дирекция „Управление на собствеността на съдебната власт“ за сведение.
	8.2.ПРИЕМА за необходимо и целесъобразно  извършването на разход на стойност 8 000,00 лв. без ДДС или 9 600,00 лв. с ДДС за обезпечаване на преглед, проверка и подготовка на ОиВК инсталацията в сградата на ул. „Ал. Стамболийски“ № 1, гр. Нова Загора за пълнене с разтвор на антифриз, включително доставка на концентрат на антифриз, пълнене на ОиВК инсталацията и съоръженията към нея, както и всички съпътстващи дейности по проба, тестване на системата и настройването й за целогодишно ползване. Средствата да се предвидят по § 51-00 „Основен ремонт на ДМА“, бюджетен ред „Основни ремонти (аварийни и неотложни)“.
   Мотиви: Чилърът, който е доставен и монтиран за нуждите на ОиВК инсталацията в сградата, съгласно одобрения инвестиционен проект за обект „Преустройство на същ. сгради и изграждане на пристройка към нея за нуждите на Районен съд гр. Нова Загора“, е разположен извън нея. Двете системи, отоплителна и климатична, не са разделени и елементи от тях са разположени, както в сградата, така и извън нея и това предполага  използване на топлоносител, устойчив на отрицателни температури.  В приложеното към договор №ВСС-15168/13.11.2017 г. за изпълнение на СМР за обекта, ценово предложение на Изпълнителя е видно, че пълнене на ОиВК системата на сградата и съоръженията към нея с разтвор на антифриз, което да осигури целогодишното й ползване, не е възложено и не е изпълнено. Не е възложено и изпълнено към 2018 г. и присъединяване на сградата към газопреносната мрежа. Във връзка с това пробите през 2018 г. на ОиВК инсталацията са  извършени след напълване на системата с вода и без ползване на газовия котел, поради липса на захранване. За тези проби са съставени протоколи, но те не представляват проби в експлоатационно състояние и не удостоверяват работата на системата, като пригодна за целогодишно ползване. Към този момент могат да бъдат извършени 72 - часови проби в експлоатационно състояние, с оглед изпълненото и въведено в експлоатация присъединяване на сградата към газопреносната мрежа, но е необходимо цялата система и съоръженията към нея да бъдат напълнени с разтвор на антифриз. Оферта за изпълнение на дейностите по пълнене на ОиВК инсталацията е поискана от изпълнителя на СМР по договор №ВСС-15168/13.11.2017 г., с оглед на това, че те ще засегнат изпълнени от него СМР. Разходът за извършване на описаните дейностите в офертата е относим към реализиране на инвестиционни намерения за основен ремонт и следва да се отнесе към § 51-00 „Основен ремонт на ДМА“.
	8.3.ИЗПРАЩА доклада, ведно с цялата преписка, чрез Главен секретар на дирекция „Правна“, отдел „Обществени поръчки“ за сключване на договор за възлагане на дейностите по т. 8.2.
	8.4.ИЗПРАЩА решението на дирекция „Бюджет и финанси“ към Висш съдебен съвет и на административния ръководител на РС - Нова Загора за сведение.

9.ОТНОСНО: Предложение за актуализация на Инвестиционната програма на ВСС за 2021 г. по § 51-00 „Основен ремонт на ДМА“.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. ОДОБРЯВА актуализирано поименно разпределение на разходите за придобиване на дълготрайни материални активи и по § 51-00 „Основен ремонт на дълготрайни материални активи“ на органите на съдебната власт за 2021 г. – промяна на инвестиционни намерения и прогнозни стойности на обекти от Инвестиционната програма, включване на нови обекти, чрез извършване на вътрешно-компенсирана корекция като общата годишна задача за придобиване на дълготрайни материални активи и основен ремонт на ДМА в размер на 22 349 854 лева остава непроменена, съгласно Приложение „Сметни стойности и разчети за финансиране на капиталовите разходи и трансфери през 2021 г.“ от 01.11.2021 г.

9.2. Предлага на Пленума на Висшия съдебен съвет да вземе следното решение:

УТВЪРЖДАВА актуализирано поименно разпределение на разходите за придобиване на дълготрайни материални активи и по § 51-00 „Основен ремонт на дълготрайни материални активи“ на органите на съдебната власт за 2021 г. – промяна на инвестиционни намерения и прогнозни стойности на обекти от Инвестиционната програма, включване на нови обекти, чрез извършване на вътрешно-компенсирана корекция като общата годишна задача за придобиване на дълготрайни материални активи и основен ремонт на ДМА в размер на 22 349 854 лева остава непроменена, съгласно Приложение „Сметни стойности и разчети за финансиране на капиталовите разходи и трансфери през 2021 г.“ от 01.11.2021 г.

9.3. ВНАСЯ предложението като редовна точка в следващо редовно заседание на Пленума на Висшия съдебен съвет,  след съгласуване с Комисия „Бюджет и финанси“ към Пленума на ВСС.

-	Текущи ремонти:

10.ОТНОСНО: Писмо от административния ръководител на Административен съд – Враца, с вх. № ВСС-14658/25.10.2021 г., за осигуряване на средства за неотложен авариен ремонт на плосък покрив на сградата на съда.
Приложение: Доклад от инж. Юрий Георгиев – главен експерт в отдел „Инвестиции и строителство“ и инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1. ПРИЕМА доклада на инж. Минчо Стаев - главен експерт в отдел „Инвестиции и строителство“ и инж. Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
10.2. ПРИЕМА за необходимо и целесъобразно извършване на неотложен авариен ремонт на покрива на четириетажна сграда на ул. „Иванка Ботева” № 16, гр. Враца, възложена за стопанисване на административния ръководител на Административен съд – Враца /АдмС – Враца/, на стойност 23 006,94 лв. с ДДС, съгласно представената от АдмС - Враца икономически най-изгодна оферта.
Мотиви: Изпълнението на ремонта на покрива на сградата на съда в гр. Враца е необходим, неотложен и авариен с цел предотвратяване на течове и наводнения в сградата на съда. Спирането им ще предотврати и последици като късо съединение по ел.инсталацията, липса на нормални условия на труд, невъзможност за изпълнение на служебни ангажименти, унищожаване на документи и др.
	Изпълнението на СМР е неотложно по смисъла на §1 от Допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата).

Справка за отпуснатите средства на АдмС – Враца
за периода 2016 г. – 2021 г.

година	Корекция на бюджета на ОСВ за извършване на текущ ремонт	Вид на текущия ремонт	
2016	0.00 лв.	Няма	
2017	0.00 лв.	Няма	
2018	2 316,00 лв.	авариен ремонт на отоплителна система.	
2019	2 985,00 лв.
7 355,00 лв.	подмяна на дефектирал компресор на чилър.
авариен текущ ремонт за подмяна на топлообменния апарат /изпарителя/ на чилър.	
2020	0.00 лв.	Няма	
2021	0.00 лв.	Няма	

10.3. ПРЕДЛАГА на Комисия „Бюджет и финанси“ към Пленума на Висшия съдебен съвет да коригира бюджета на АдмС - Враца със средства в размер на 23 006,94 лв. с ДДС, за извършване на неотложен авариен ремонт на покрива на четириетажната сграда на „Иванка Ботева” № 16, гр. Враца. Средствата да се осигурят от неразпределения резерв за непредвидени неотложни разходи по бюджета на съдебната власт.
10.4. ИЗПРАЩА решението по т. 10.3 на Комисия „Бюджет и финанси“ към Пленума на Висшия съдебен съвет за действия по компетентност. 
10.5. УКАЗВА на административния ръководител на АдмС – Враца, с цел минимизиране на последици от следващи аварии по сградата и съоръженията в нея, да предприеме мерки по спазване на изискването на чл. 5 от Правилата, а при констатиране на аварии по сградата и съоръженията, да предприеме мерки по завеждането на щета пред застрахователното дружество съгласно Договор                 № ВСС-342/11.01.2021 г., сключен между ВСС и ЗД „ЕВРОИНС“АД.
10.6. ИЗПРАЩА решението на административния ръководител на АдмС – Враца за сведение.

11.ОТНОСНО: Писмо от административния ръководител на Окръжен съд – Кърджали, с вх. № ВСС - 14193/14.10.2021 г., за извършване на допълнителни текущи ремонти 
Приложение: Доклад от инж. Юрий Георгиев – главен експерт в отдел „Инвестиции и строителство“ и инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

11.1. ПРИЕМА доклада на инж. Минчо Стаев и инж. Юрий Георгиев - главни експерти в отдел „Инвестиции и строителство“, дирекция „Управление на собствеността на съдебната власт“.
11.2. НЕ ВЪЗРАЗЯВА финансовите средства в размер на 4 900 лв. с ДДС  получени от икономия на отпуснатите по бюджета на ОС – Кърджали за изпълнение на текущи ремонти през 2021 г., да бъдат използвани за наложителен ремонт на южно стълбище и подмяна на подовата настилка в 4 бр. работни помещение на IV етаж от сградата.
Мотиви: С решение на Пленума на ВСС по протокол №5 от 25.03.2021 г., са отпуснати средства за текущи ремонти и обследвания на сградата Съдебна палата гр. Кърджали, през 2021 г., в размер на 41 980 лв. с ДДС. След договаряне на отделните видове дейности е постигната икономия в размер на 4 917,62 лв. с ДДС. 
С освободения финансов ресурс могат да бъдат извършени:
1.Ремонт на южното стълбище, предписан като задължителна мярка от извършеното обследване по част „Конструктивна“ и предвиждащ подмяната на амортизираната настилка по стъпала и стълбищна площадка. Неотложен е от гледна точка на предотвратяване на травми от падане на работещите в сградата, вследствие на подхлъзване, препъване и падане, особено вероятни при настъпващият зимен сезон и актуалното състояние на стълбищата. Съгласно „Правила за планирането, осигуряването на средства и извършването на текущ ремонт на сградния фонд на съдебната власт” /Правилата/ искането е окомплектовано с три съпоставими оферти, най- изгодната, от които възлиза на 2034,01 лв. с ДДС.
2. Подмяна на настилката на 4 бр. помещения, с което ще  се довърши ремонтът на трети и четвърти етаж в сградата на Съдебна палата в гр. Кърджали. Искането също е окомплектовано с три оферти, най- изгодната от които възлиза на 2 837,12 лв. с ДДС.
Общата стойност на предлаганите за извършване текущи ремонти възлиза на 4 871,13 лв. с ДДС, което е в рамките на икономията от средства в размер на 4 917,62 лв. с ДДС, постигната от ОС - Кърджали при договарянето и изпълнението на текущите ремонти и обследвания на сградата през 2021 г.
11.3. ИЗПРАЩА решението по т. 11.2. на Комисия „Бюджет и финанси“ към Пленума на ВСС за сведение и на административния ръководител на ОС – Кърджали за сведение и изпълнение.

12. ОТНОСНО: Писмо от административния ръководител на Районен съд – Раднево, с вх. № ВСС-14465/19.10.2021 г., за отпускане на средства за извършване на авариен ремонт на покрива на Съдебна палата гр. Раднево
Приложение: Доклад от инж. Юрий Георгиев – главен експерт в отдел „Инвестиции и строителство“ и инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	12.1. ПРИЕМА доклада на инж. Юрий Георгиев и инж. Минчо Стаев - главни експерти в отдел „Инвестиции и строителство“, дирекция „Управление на собствеността на съдебната власт“.
	12.2. ПРИЕМА за целесъобразно и неотложно отстраняването на течовете и последствията от тях в сградата на Съдебна палата гр. Раднево на стойност 3 016,80 лв. с ДДС, по представената икономически най-изгодна оферта от административния ръководител на РС - Раднево. 
	Мотиви: С оглед предотвратяване на допълни щети по сградата на РС- Раднево в предстоящия есенно-зимен период е необходимо изпълнение на аварийни ремонтни работи по покрива и ремонтни работи за отстраняване на щетите от течовете вътре в помещенията.

Справка за отпуснатите средства на Районен съд – Раднево
за периода 2016 г. – 2021 г.

година	Корекция на бюджета на ОСВ за извършване на текущ ремонт	Вид на текущия ремонт	
2016	0,00 лв.	няма	
2017	5788лв.	за текущ ремонт на козирка и тераси в сградата на съда	
2018	3768лв.	за авариен текущ ремонт на санитарни възли	
2019	0 лв.	няма	
2020	0 лв.	няма	
2021	0 лв.	няма	

12.3. ПРЕДЛАГА на Комисия „Бюджет и финанси“ към Пленума на Висшия съдебен съвет да бъдат осигурени финансови средства в размер на 3 016,80 лв. с ДДС за извършване на неотложен ремонт – отстраняването на течовете и последствията от тях в сградата на Съдебна палата гр. Раднево. Средствата да бъдат осигурени от неразпределения резерв за непредвидени неотложни разходи по бюджета на съдебната власт.
12.4. ИЗПРАЩА решението по т. 12.3 на Комисия „Бюджет и финанси“ към Пленума на Висшия съдебен съвет за действия по компетентност и на административния ръководител на Районен съд – Раднево.
12.5. УКАЗВА на административния ръководител на Районен съд - Раднево с цел минимизиране на последици от следващи аварии по сградата и съоръженията в нея при констатиране на следващи аварии по сградата и съоръженията да предприеме действия по завеждането на щета пред застрахователното дружество, съгласно Договор № ВСС-342/11.01.2021 г., сключен между ВСС и ЗД „ЕВРОИНС“АД.

13.ОТНОСНО: Писма от административния ръководител на Районен съд – Бяла, с вх. № ВСС-12875/2021 г. и вх. № ВСС-13254/2021 г.
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

13.1. ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
13.2. ПРИЕМА за необходимо и целесъобразно съществуващата партида с точка на достъп № 32Z470002144054K да бъде прехвърлена на името на ВСС и разходите по обслужване на партидата за периода на изграждане на новата съдебна сграда в имота в гр. Бяла, пл. „Екзарх Йосиф“ № 6 да бъдат заплащани от ВСС.
13.3. ВЪЗЛАГА на дирекция „Управление на собствеността на съдебната власт“ да предприеме необходимите действия по прехвърляне на партида с точка на достъп № 32Z470002144054K на името на ВСС и запазване на осигурената мощност на точката на достъп за периода на изграждане на новата съдебна сграда на пл. „Екзарх Йосиф“ № 6 гр. Бяла. След приключване на строително-монтажните работи, да извърши необходимите действия по увеличаване на предоставената мощност до размера, определен в одобрения проект за обект „Изграждане на нова административна сграда за органите на съдебната власт гр. Бяла, УПИ IX-951, 952, кв.176 по действащия регулационен план на гр. Бяла /ПИ с идентификатор 07603.501.2813/ по КККР“.
13.4. ВЪЗЛАГА на дирекция „Управление на собствеността на съдебната власт“ да подготви писмо до РС - Бяла, с което да бъдат дадени указания за предприемане на необходимите действия от страна на съда за изпълнение на решение по т. 36 от протокол № 8/13.05.2021 г. на Пленума на ВСС по отношение на имот с адрес пл. „Екзарх Йосиф“ № 6, гр. Бяла, в управление на ВСС за периода на изграждане на нова съдебна сграда в него.
13.5. ИЗПРАЩА решението на Комисия „Бюджет и финанси“ към Пленума на Висш съдебен съвет за сведение и на административния ръководител на РС – Бяла за сведение.

14.ОТНОСНО: Писмо с вх. № ВСС – 10404/20/25.10.2021 г. на административния ръководител на Окръжен съд – Благоевград.  
Приложение: Доклад от инж. Юрий Георгиев – главен експерт в отдел „Инвестиции и строителство“ и инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

	При проведеното гласуване по предложения проект на решение „За“ гласуваха: г-н Стефан Гроздев, г-н Стефан Петров и г-жа Олга Керелска, а „против“ гласува г-н Огнян Дамянов.
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

14.1. ПРИЕМА доклада на инж. Минчо Стаев и инж. Юрий Георгиев - главни експерти в отдел „Инвестиции и строителство“, дирекция „Управление на собствеността на съдебната власт“.
14.2. НЕ ВЪЗРАЗЯВА финансовите средства в размер на 2 394 лв. с ДДС,  получени от икономия на отпуснатия по бюджета на ОС – Благоевград ресурс за изпълнение на текущи ремонти през 2021 г., да бъдат използвани за доставка и монтаж на оборудване за санитарните помещения – огледала, сешоари, дозатори за течен сапун и др. аксесоари в ремонтирани санитарни помещения на 1, 2 и 3 етаж и сутерен в сградата на ОС- Благоевград.
Мотиви: С решение на Пленума на ВСС по протокол № 5, от заседание, проведено на 25.03.2021 г., по бюджета на ОС - Благоевград са отпуснати средства за текущи ремонти в  сградата на Съдебна палата гр. Благоевград през 2021 г., в размер на 50 000 лв. с ДДС. С решение по протокол № 30 от 12.08.2021 г. на  Комисия „Бюджет и финанси“ към Пленума на ВСС средствата за текущи ремонти на ОС - Благоевград са актуализирани с допълнителни 9 170 лв. След приключването на строително – ремонтните работи и подписване на приемно – предавателния протокол за тяхното приемане,  е постигната икономия в размер на 2 394 лв. с ДДС. 
Доставката и монтажа на оборудване за ремонтираните санитарни помещения – огледала, сешоари, дозатори за течен сапун и др. аксесоари,  е необходимо за нормалното им функциониране по предназначение.
14.3. ИЗПРАЩА решението по т. 14.2. на Комисия „Бюджет и финанси“ към Пленума на ВСС по компетентност и на административния ръководител на ОС – Благоевград за сведение.

- Управление на собствеността:

15.ОТНОСНО: Писмо с вх. № ВСС-14437/19.10.2021 г. от продуцентска компания „Междинна станция 15“  ООД за провеждане на снимачен процес в недвижим имот - публична държавна собственост, с адрес: гр. София, бул. „Драган Цанков“ № 6. 
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

15.1. ПРИЕМА доклада на Стоян Димитров – главен експерт – юрист в отдел „Управление на собствеността“, дирекция „Управление на собствеността на съдебната власт”.

15.2. ПРЕДЛАГА на Пленума на Висшия съдебен съвет да вземе следното решение:												

НЕ ДОПУСКА провеждане на снимачен процес в периода между 01.11.2021 г. и 30.04.2022 г. от продуцентска компания „Междинна станция 15“ ООД в сграда, находяща се в гр. София, бул. „Драган Цанков“ № 6.			

15.3. ВНАСЯ предложението като редовна точка в следващото редовно заседание на Пленума на ВСС, за разглеждане и произнасяне.

16.ОТНОСНО: Проект на Решение на Министерския съвет за безвъзмездно предоставяне за управление на имот - публична държавна собственост, на Министерството на отбраната, за нуждите на Командването за Комуникационно - информационна поддръжка  и киберотбрана.
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

16.1. ПРИЕМА доклада на Стоян Димитров – главен експерт - юрист в отдел „Управление на собствеността“, дирекция „Управление на собствеността на съдебната власт“.

16.2. ПРЕДЛАГА на Пленума на Висшия съдебен съвет да вземе следното решение:												

1. СЪГЛАСУВА на основание чл. 34, ал. 1 от Устройствения правилник на Министерския съвет и на неговата администрация материалите, изпратени с писмо рег. № ВСС - 1445/19.10.2021 г. на главния секретар на Министерство на регионалното развитие и благоустройството /МРРБ/ относно проект на решение на Министерския съвет за безвъзмездно предоставяне за управление на част от имот - публична държавна собственост, представляващ самостоятелен обект на трети етаж в в сграда № 2 с идентификатор 87374.537.154.2.3 по кадастралната карта и кадастралните регистри на гр. Ямбол, със застроена площ 387,41 кв.м, ведно със съответните идеални части от общите части на сградата и от правото на строеж върху терена, подробно описан в Акт за публична държавна собственост № 3764/20.09.2018 г., находящ се в област Ямбол, община Ямбол, гр. Ямбол, ул. „Търговска“ № 11, на Министерството на отбраната, за нуждите на Командването за Комуникационно - информационна поддръжка и киберотбрана, поради отпаднала нужда за ВСС.
2. ИЗПРАЩА решението на главния секретар на Министерство на регионалното развитие и благоустройството по компетентност.

16.3. ВНАСЯ предложението като редовна точка в следващото редовно заседание на Пленума на ВСС, за разглеждане и произнасяне.

17.ОТНОСНО: Писма с вх. № ВСС – 10153/10.08.2021  г. и вх. № ВСС – 10153/29.06.2021 г. от административния ръководител на Апелативен съд – София относно предоставяне под наем на части от недвижими имоти - публична държавна собственост без търг.
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:
17.1. ПРИЕМА доклада на Стоян Димитров – главен експерт – юрист в отдел „Управление на собствеността“, дирекция „Управление на собствеността на съдебната власт”.									
17.2. ВЪЗЛАГА на дирекция „Управление на собствеността на съдебната власт“ към администрацията на ВСС да подготви писмо до административния ръководител на Апелативен съд – София, с което да се информира за липсата на регламентирани законови хипотези, извън изключенията на чл. 16 от Закона за държавната собственост и чл. 14а от Правилника за прилагането на Закона за държавната собственост, за предоставяне под наем на части от недвижими имоти - публична държавна собственост без търг, възмездно или безвъзмездно, във връзка с изложеното в приетия по т. 17.1 доклад.

Разни.

18.ОТНОСНО: Благодарствено писмо от административния ръководител на Районен съд – Лом, с вх. № ВСС-14531/21.10.2021 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

18.1. ПРИЕМА за сведение благодарственото писмо от административния ръководител на Районен съд – Лом, с вх. № ВСС-14531/21.10.2021 г.

19.ОТНОСНО: Писмо от Застрахователна компания „Уника“ АД, с вх. № ВСС-1000/21.06.2021 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

19.1. ПРИЕМА доклада от Надя Горгорова – старши експерт – икономист в отдел „Управление на собствеността“, дирекция „Управление на собствеността на съдебната власт”.	
19.2. ВЪЗЛАГА на дирекция „Управление на собствеността на съдебната власт“ към администрацията на ВСС да подготви писмо до представляващия Застрахователна компания „Уника“ АД, в което да изрази отрицателно становище за възстановяване на сума в размер на 426,31 лв. /четиристотин двадесет и шест лева и 31 ст./, представляваща гаранция по тристранно споразумение № 45-06-14/14.07.2016 г. към договор с рег. № 93-00-391/17.10.2014 г., сключен между ЗК „Уника“ АД и Министерство на правосъдието, за предоставяне на застрахователни услуги, във връзка с изложеното в приетия по т. 19.1. доклад.
19.3. ИЗПРАЩА настоящото решение ведно с материалите по преписката на дирекция „Бюджет и финанси“, за сведение.

20.ОТНОСНО: Писмо рег. № ВСС-14841/28.10.2021 г. от главния прокурор на Република България с искане за допълнително материално-техническо обезпечаване дейността на европейските делегирани прокурори.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

20.1. ПРИЕМА доклада на Стоян Димитров – главен експерт – юрист в отдел „Управление на собствеността“, дирекция „Управление на собствеността на съдебната власт”.

20.2. ПРЕДЛАГА на Пленума на Висшия съдебен съвет да приеме следното решение:

1.	ИЗМЕНЯ решение по т. 44.2 от Протокол № 10/27.05.2021г. на Пленума на ВСС за осигуряване на помещения за обезпечаване функционирането на европейските делегирани прокурори, по следния начин:

„44.2. ДАВА СЪГЛАСИЕ да бъдат осигурени и да се ползват допълнителни 4 /четири/ броя помещения - кабинети на V-ти и VII-ми етаж с номера 520,527,717,720 и две складови помещения за съхранение на архив и веществени доказателства, на ниво – 2 под № 2009 и № 2011 в сградата, находяща се в гр. София, бул. „Ген. М. Д. Скобелев“ № 23, в частта на Прокуратура на Република България, за нуждите на европейските делегирани прокурори и административния персонал, необходими за тяхното функциониране.“

2.	СЪЗДАВА точка 44.3 със следния текст:

„44.3 ИЗПРАЩА решението на административния ръководител на Софийски районен съд за сведение и на главния прокурор на Република България, на разпореждане.“ 

20.3. ВНАСЯ предложението като редовна точка в следващото редовно заседание на Пленума на Висшия съдебен съвет.

21. ОТНОСНО: Заявка за потребностите от възлагане на обществени поръчки за инженеринг, строителство и услуги на дирекция „Управление на собствеността на съдебната власт“, които се планира да бъдат възложени през следващата година.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

21.1. ПРИЕМА заявка за потребностите от възлагане на обществени поръчки за инженеринг, строителство и услуги на дирекция „УССВ“, предстоящи за изпълнение през 2022 г., съгласно инвестиционната програма, бюджетната прогноза и дейността на отдел „УС“.

21.2. ИЗПРАЩА решението на дирекция „Правна“, отдел „Обществени поръчки“, по компетентност.

22. ОТНОСНО: Писмо рег. № ВСС-14533/21.10.2021 г. от министъра на правосъдието относно изпълнение на дейности по Закона за изменение и допълнение на Закона за защита на лица, застрашени във връзка с наказателното производство.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

22.1. ПРИЕМА доклада на Стоян Димитров – главен експерт – юрист в отдел „Управление на собствеността“, дирекция „Управление на собствеността на съдебната власт”.									
22.2. ИЗПРАЩА на основание чл. 19 от Правилника за организация на дейността на Висшия съдебен съвет и на неговата администрация писмо рег. № ВСС-14533/2.10.2021 г. и писмо рег. № ВСС-14533/02.11.2021 г. от министъра на правосъдието до Комисията по правни въпроси към Пленума на ВСС, за сведение и становище относно прилагането на § 24 и § 25 от Преходните и заключителните разпоредби на Закона за изменение и допълнение на Закона за защита на лица, застрашени във връзка с наказателно производство.
22.3. ИЗПРАЩА решението на министъра на правосъдието.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ